Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: az azt módosító 2001. évi LXXXIII. törvény (a továbbiakban: Pmt.) végrehajtásának érdekében — az anonim betétek és letétek megszûnésének figyelése.
Paragraph Index: 713

az azt módosító 2001. évi LXXXIII. törvény (a továbbiakban: Pmt.) végrehajtásának érdekében — az anonim betétek és letétek megszûnésének figyelése. A jelentés kitöltése Ebben a táblában azokat a hitelintézetek által gyûjtött és nem névre szóló források állományi adatait, illetve azok 2002/17/II. szám módosulását kell betéti formánként kimutatni, amelyek a beszámolási idõszak hónapjában kerültek nevesítésre (azonosításra). A nem névre szóló betétek, letétek azonosítása és kimutatása független attól, hogy védelem (állami garancia, OBA stb.) alá tartoznak, vagy sem. Az a) oszlopban a nyitó — az elõzõ hónap utolsó napján fennálló — nem névre szóló állományt kell szerepeltetni. Amennyiben a hitelintézet ilyen állománnyal nem rendelkezik, abban az esetben nullát kell az adott kockába beírni. Az adott hónapban az anonim betétek névre szólóvá történõ átalakítását a jelentésben meghatározott személyek szerinti bontásban a b)—e) oszlopokban kell szerepeltetni. A b, d, f, i) oszlopokban az ügyfelenkénti (a meghatározott személyenkénti) azonosítás darabszámánál az összesen (11., 12., 121., 122., 2.) sorokban a „db” oszlopokban az azonosításra kerülõ ügyletek darabszámát, az értékekkel jelzett sorokban az azonosított ügyfelek számát (fõ) kell kimutatni. A c), e), g), j) oszlopokban a névre szólóvá átalakított állományt attól függetlenül kell összesítve kimutatni, hogy az adott betét részben vagy egészben a hitelintézetnél marad, vagy kifizetésre kerül. A h) oszlopban a névre szólóvá átalakított állományból történt kifizetést, megszüntetett betétet kell szerepeltetni. Itt azokat az állományokat is ki kell mutatni, amelyeket anonim betétként szüntetnek meg, mert a felvételnél a felvevõ személyt azonosítani kell. Az ORFK részére — a jogszabályi rendelkezéseknek megfelelõen — történt bejelentéseket az i) és j) oszlopban kell kimutatni. A k) oszlopban a hó végén fennálló nem névre szóló állományt kell szerepeltetni. A nem névre szóló betételhelyezéseket külön megnevezett sorokban, csoportosítva kell feltüntetni. Az összesen sorok az adott betétfajták teljes állományára vonatkoznak (összeghatár nélkül), amelybõl a 2 millió Ft felett az ügyfelenkénti azonosítást külön ki kell emelni. Egy-egy betételhelyezési módozatot az ügyfelek (személyek) által birtokolt két értékhatárra vonatkozóan, a külön sorokban meghatározott nagyság szerint kell kimutatni Az 1. Betétek összesen sorban az összes — könyvesbetétként, illetve betéti okiratként elhelyezett és — nem névre szóló betétek, illetve azok névre szólóvá átalakított állományát kell jelenteni. A 11. Takarékbetétkönyvek összesen sorban minden könyvesbetétként elhelyezett betétet kell szerepeltetni. A 12. Betéti okiratok összesen sorban minden betéti okiratként kimutatott betétet fel kell tüntetni. A felügyeleti mérlegben a betéti okiratok között szerepeltetett takarékleveleket külön sorban kell kimutatni. A 2. Saját kibocsátású értékpapírok összesen sorban a hitelintézet által nem névre szólóan kibocsátott értékpapírjainak változását kell összesítve kimutatni. Itt csak a forrás oldalon a 4. eszköz sorokban feltüntetett — nem vagyoni részesedést jelentõ — értékpapírokat szabad figyelembe venni. A névre szólóvá átalakított 2 millió forint feletti értékpapír állományokat meg kell bontani a letéti jegyekre, illetve a többi, a hitelintézet által kibocsátott értékpapír (kötvény, jelzáloglevél) állományra. Külön kell kimutatni a letétekre vonatkozó, adatokat. Itt nemcsak a letétbe helyezõ ügyfelet kell feltüntetni, hanem az értékpapírok azonosítását is. A 31. sorban a hitelintézetnél megbízás alapján letétkezelésben lévõ és nem névre szóló értékpapír állományt kell összesítve kimutatni A 32. sorban azoknak a letétet elhelyezõ személyeknek a számát (fõ) és értékpapír állományát kell összesítve szerepeltetni, amelyeknél az értékpapírok piaci értéke meghaladja a 2 millió forintot. A 41. sorban a hitelintézetnél letéti õrzésben vagy megbízás alapján bizalmi õrzésben lévõ és nem névre szóló értékpapír állományt kell összesítve feltüntetni. A 42. sorban azoknak a lététi õrzésre irányuló megbízó személyeknek a számát (fõ) és értékpapír állományát kell összesítve szerepeltetni, amelyeknél az értékpapírok piaci értéke meghaladja a 2 millió forintot. Amennyiben a jelenlegi állományban van nem azonosított letételhelyezõ, illetve letéti õrzési megbízó, akkor azokat is fel kell tüntetni az a), illetve a k) oszlopban.

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes